CELEX: 32016D1781
Language: hu
Date: 2016-10-05 00:00:00
Title: A Bizottság (EU) 2016/1781 végrehajtási határozata (2016. október 5.) a 2007/777/EK határozat II. mellékletének a húskészítmények és kezelt gyomor, hólyag és belek Unióba történő behozatala tekintetében engedélyezett harmadik országok vagy azok részei jegyzékének Saint-Pierre és Miquelonra vonatkozó bejegyzéssel való kiegészülése tekintetében történő módosításáról (az értesítés a C(2016) 6287. számú dokumentummal történt) (EGT-vonatkozású szöveg)

7.10.2016   
            
            
               HU
            
            
               Az Európai Unió Hivatalos Lapja
            
            
               L 272/88
            
         A BIZOTTSÁG (EU) 2016/1781 VÉGREHAJTÁSI HATÁROZATA
   (2016. október 5.)
   a 2007/777/EK határozat II. mellékletének a húskészítmények és kezelt gyomor, hólyag és belek Unióba történő behozatala tekintetében engedélyezett harmadik országok vagy azok részei jegyzékének Saint-Pierre és Miquelonra vonatkozó bejegyzéssel való kiegészülése tekintetében történő módosításáról
   
      
         (az értesítés a C(2016) 6287. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére és (4) bekezdésére, valamint 9. cikke (4) bekezdésének c) pontjára,
   mivel:
   
               (1)
            
            
               A 2007/777/EK bizottsági határozat (2) megállapítja többek között a II. melléklete 4. részében foglalt eljárások valamelyikével kezelt bizonyos húskészítmények, kezelt gyomor, hólyag és belek (a továbbiakban: áruk) szállítmányai Unióba történő behozatalára vonatkozó feltételeket, ideértve azon harmadik országok vagy azok részei jegyzékét, ahonnan az áruk Unióba történő behozatala engedélyezett.
            
         
               (2)
            
            
               A 2007/777/EK határozat II. mellékletének 2. része megállapítja azon harmadik országok vagy azok részeinek jegyzékét, amelyekből engedélyezett az áruk Unióba történő behozatala, amennyiben azokon elvégezték a II. melléklet érintett részében foglalt releváns kezelések valamelyikét. E kezelések célja az adott árukhoz kapcsolódó bizonyos állat-egészségügyi kockázatok felszámolása. Az említett melléklet 4. része meghatározza az „A” nem specifikus kezelést, valamint az adott áruhoz kapcsolódó állat-egészségügyi kockázat súlyosságának csökkenő sorrendjében a „B”–„F” specifikus kezeléseket.
            
         
               (3)
            
            
               Saint-Pierre és Miquelon kérelmezte felvételét a 2007/777/EK határozat II. melléklete 2. részébe, baromfihús-készítmények Unióba való behozatalának engedélyezése céljából. Saint-Pierre és Miquelonon a baromfihús feldolgozása során az érintett húskészítményeket a 2007/777/EK határozat II. mellékletének 4. részében említett „D” specifikus kezelés értelmében hőkezelésnek vetik alá.
            
         
               (4)
            
            
               Saint-Pierre és Miquelon a baromfi-egészségügyi helyzet, a betegségmegelőzés és az érvényben lévő ellenőrzési rendszerek tekintetében átfogó és kielégítő dokumentációt nyújtott be.
            
         
               (5)
            
            
               Saint-Pierre és Miquelont ezért helyénvaló felvenni a 2007/777/EK határozat II. mellékletének 2. részében található harmadik országok vagy azok részei jegyzékébe, a Baromfi, tenyésztett vadszárnyas (laposmellű futómadár kivételével) oszlopban a „D” kezelést feltüntetve.
            
         
               (6)
            
            
               A 2007/777/EK határozat II. mellékletének 2. részét ezért ennek megfelelően módosítani szükséges.
            
         
               (7)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2007/777/EK határozat II. melléklete e határozat mellékletének megfelelően módosul.
   2. cikk
   Ennek a határozatnak a tagállamok a címzettjei.
   
      Kelt Brüsszelben, 2016. október 5-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 18., 2003.1.23., 11. o.
   
   
      (2)  A Bizottság 2007. november 29-i 2007/777/EK határozata a harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről (HL L 312., 2007.11.30., 49. o.).
   
      MELLÉKLET
      A 2007/777/EK határozat II. mellékletének 2. része az Új-Zélandra és a Paraguayra vonatkozó bejegyzések között kiegészül az alábbi, Saint-Pierre és Miquelonra vonatkozó bejegyzéssel:
      
         
                     „PM
                  
                  
                     Saint-Pierre és Miquelon
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     D
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX”